Document ID: 32015R0588

A BIZOTTSÁG (EU) 2015/588 VÉGREHAJTÁSI RENDELETE
(2015. április 14.)
a Kínai Népköztársaságból származó szolárüveg behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 470/2014/EU végrehajtási rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) és különösen annak 9. cikke (4) bekezdésére, valamint 14. cikke (1) bekezdésére,
mivel:
(1)
A Bizottság 2014. május 13-án elfogadta a 470/2014/EU végrehajtási rendeletet (2) (a továbbiakban: a végleges dömpingellenes vámok kivetéséről szóló rendelet), valamint a 471/2014/EU végrehajtási rendeletet (3) (a továbbiakban: a végleges kiegyenlítő vámok kivetéséről szóló rendelet).
(2)
A végleges dömpingellenes vámok kivetéséről szóló rendelet a mintában nem szereplő együttműködő vállalatokra vonatkozóan 84,7 % dömpingkülönbözetet állapított meg (4). E vállalatok tekintetében a kár megszüntetéséhez szükséges szint 36,5 %-ban került megállapításra (5).
(3)
E vállalatok közül három nem működött együtt a párhuzamosan folytatott szubvencióellenes vizsgálatban, így a rájuk alkalmazandó végleges szubvencióellenes vámtétel 17,1 %-ban lett meghatározva (6). Az érintett vállalatok:
-
Henan Ancai Hi-Tech Co., Ltd.,
-
Henan Succeed Photovoltaic Materials Corporation, valamint
-
Zibo Jinxing Glass Co. Ltd.
(4)
A végleges dömpingellenes vámok kivetéséről szóló rendelet (167) preambulumbekezdése szerint az olyan párhuzamos vizsgálatokban, ahol a támogatáskülönbözetek alacsonyabbak a kár megszüntetéséhez szükséges szintnél, a Bizottságnak a megállapított végleges támogatáskülönbözetek mértékével megegyező végleges kiegyenlítő vámot, majd ezt követően végleges dömpingellenes vámot kell kivetnie, legfeljebb a vonatkozó kár megszüntetéséhez szükséges szint mértékében.
(5)
Ez alapján a dömpingellenes vizsgálatban együttműködő, azonban a párhuzamos szubvencióellenes vizsgálatban együtt nem működő három vállalat esetében a dömpingellenes és a szubvencióellenes vámok tételét a következőképpen kell meghatározni:
Vállalat
Támogatáskülönbözet
Dömpingkülönbözet
A kár megszüntetéséhez szükséges szint
Kiegyenlítő (szubvencióellenes) vám
Dömpingellenes vám
A dömpingellenes vizsgálatban együttműködő, azonban a párhuzamos szubvencióellenes vizsgálatban együtt nem működő egyéb vállalatok
17,1 %
84,7 %
36,5 %
17,1 %
19,4 %
(6)
Ebből az következik, hogy a végleges dömpingellenes vámok kivetéséről szóló rendelet (167) preambulumbekezdésének is tartalmaznia kell a három vállalatról az előző preambulumbekezdésben ismertetett információkat.
(7)
Ebből az is következik, hogy a végleges dömpingellenes vámok kivetéséről szóló rendelet 1. cikkének (2) bekezdését ennek megfelelően módosítani kell.
(8)
Amennyiben a végleges dömpingellenes vámok kivetéséről szóló rendelet 1. cikkének (2) bekezdésével összhangban megfizetett vagy elkönyvelt valamely vám összege meghaladja az e rendelet szerint esedékes összeget, az érintett összeget vissza kell fizetni vagy el kell engedni. Ugyanez vonatkozik a szóban forgó rendelet 2. cikke értelmében véglegesen beszedett ideiglenes vámokra is.
(9)
Az e rendeletben előírt intézkedések összhangban vannak az 1225/2009/EK rendelet 15. cikkének (1) bekezdése értelmében létrehozott bizottság véleményével,
ELFOGADTA EZT A RENDELETET:
1. cikk
A 470/2014/EU végrehajtási rendelet 1. cikke (2) bekezdésében szereplő táblázat helyébe a következő táblázat lép:
„Vállalat
Dömpingellenes vám
TARIC-kiegészítő kód
Xinyi PV Products (Anhui) Holdings Ltd
36,1 %
B943
Zhejiang Hehe Photovoltaic Glass Technology Co., Ltd
9,1 %
B944
Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd
29,3 %
B945
Henan Yuhua New Material Co., Ltd
0,4 %
B946
Az I. mellékletben felsorolt, de a 471/2014/EU bizottsági végrehajtási rendelet (7) I. mellékletében nem szereplő egyéb együttműködő vállalatok
19,4 %
Az I. mellékletben felsorolt egyéb együttműködő vállalatok
24,1 %
Minden más vállalat
25,0 %
B999
2. cikk
(1) Vissza kell fizetni vagy el kell engedni a 470/2014/EU végrehajtási rendelet 1. vagy 2. cikke alapján megfizetett vagy elkönyvelt vámok összegének az e rendelet 1. cikkében megállapított vámfizetési kötelezettséget meghaladó részét.
(2) A visszafizetést vagy elengedést az alkalmazandó vámjogszabályoknak megfelelően a 2913/92/EGK tanácsi rendelet (8) 236. cikke (2) bekezdésében meghatározott határidőn belül a nemzeti vámhatóságoktól kell kérelmezni.
3. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet visszamenőleges hatállyal 2014. május 15-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2015. április 14-én.

Labels: 18
3
4
1